b'\n_START_ARTICLE_\nPlanet of Giants\n_START_SECTION_\nHandling\n_START_PARAGRAPH_\nEtter en feil i tardisens konsoll og et horn begynner \xc3\xa5 tute, insisterer Doktoren p\xc3\xa5 at feilfinneren ikke finner noe galt og at alt virker. Han tar med seg Ian, Barbara og Susan ut hvor de finner f\xc3\xb8rst en gigantisk, d\xc3\xb8d meitemark og deretter en d\xc3\xb8d maur. Etter litt mer utforskning finner de ut at de er p\xc3\xa5 jorden, men at de er forminsket._NEWLINE_Ian utforsker en fyrstikkeske da noen plukker den opp og han ender opp p\xc3\xa5 innsiden. Mannen som plukket den opp heter Farrow og er en vitenskapsmann som jobber for staten. Han har kommet til hjemmet til Forester, en annen vitenskapsmann, for \xc3\xa5 fortelle ham at hans s\xc3\xb8knad om \xc3\xa5 godkjenne DN6, et insektmiddel, ikke er godkjent. DN6 viser seg \xc3\xa5 v\xc3\xa6re d\xc3\xb8delig for alle insekter og b\xc3\xb8r derfor ikke brukes. Etter at Forester h\xc3\xb8rer dette skyter han Farrow og lar ham ligge utenfor huset sitt._NEWLINE_Doktoren, Barbara og Susan h\xc3\xb8rer skuddet og tror det er en enorm eksplosjon. De begynner \xc3\xa5 g\xc3\xa5 mot huset hvor de finner Ian uskadet n\xc3\xa6r liket. De finner ut at et mord har blitt beg\xc3\xa5tt, men at de ikke kan gj\xc3\xb8re noe med det. Doktoren, Barbara og Susan bestemmer seg dog for at morderen ikke skal slippe unna med det, selv om de er mikroskopiske. Etter at de har unng\xc3\xa5tt en katt, gjemmer Ian og Barbara seg i en koffert. Forester returnerer og plukker opp kofferten, som han tar med til laboratoriet sitt. Hans assistent Smithers mistenker ham for mord, men rapporterer det ikke, han er redd for \xc3\xa5 \xc3\xb8delegge DN6-prosjektet._NEWLINE_Doktoren og Susan klatrer opp et avl\xc3\xb8psr\xc3\xb8r for \xc3\xa5 komme inn i huset. Ian og Barbara utforsker laboratoriet og st\xc3\xb8ter p\xc3\xa5 en gigantisk flue. Susan tar p\xc3\xa5 et fr\xc3\xb8 som har blitt infisert med DN6 og blir uvel. De kommer seg tilslutt til avl\xc3\xb8pshullet i vasken hvor de m\xc3\xb8ter Doktoren og Susan._NEWLINE_Forester har i mellomtiden skrevet om Farrows rapport slik at han kan f\xc3\xa5 DN6 godkjent. Han ringer s\xc3\xa5 til departementet, som Farrow jobbet for, og later som om han er Farrow. Han skryter av DN6 og sp\xc3\xb8r etter autorisasjonen. Dette blir overh\xc3\xb8rt av den lokale telefonisten Hilda Rowse, og hennes mann, Bert, som jobber i politiet. De synes ikke at det h\xc3\xb8res ut som Farrow og mistenker at noe er galt._NEWLINE_Doktoren har funnet ut hvor d\xc3\xb8delig DN6 er og at det er derfor Barbara er syk. De pr\xc3\xb8ver \xc3\xa5 varsle noen ved \xc3\xa5 l\xc3\xb8fte r\xc3\xb8ret p\xc3\xa5 telefonen, men stemmene deres er alt for svake. Hilda merker at telefonen er l\xc3\xb8ftet av og hun blir mer bekymret. Forester og Smithers returnerer til laboratoriet og legger p\xc3\xa5 r\xc3\xb8ret igjen. Hilda ringer dit og sp\xc3\xb8r om noe er galt. Hun ringer en gang til og sp\xc3\xb8r etter Farrow, og n\xc3\xa5r Forester later som han er ham, forst\xc3\xa5r hun at noe er galt. Hun sender Bert over for \xc3\xa5 unders\xc3\xb8ke._NEWLINE_Doktoren og hans f\xc3\xb8lgesvenner bestemmer seg for \xc3\xa5 starte en brann for \xc3\xa5 tiltrekke oppmerksomhet. De setter opp en boks med insektspray som en bombe. Dette skjer samtidig som at Smithers finner ut hvor d\xc3\xb8delig DN6 er og krever at Forester stopper s\xc3\xb8knaden om godkjenning. Forester ser bomben, som g\xc3\xa5r av i ansiktet hans. Smithers tar pistolen og Bert Rowse ankommer huset._NEWLINE_Forester blir arrestert og Doktoren, Ian, Barbara og Susan drar tilbake til tardisen. Doktoren konfigurerer tardisen slik at de returnerer til normal st\xc3\xb8rrelse og Barbara blir bedre. Han starter s\xc3\xa5 tardisen som s\xc3\xa5 drar til et nytt sted.'